OpenLLM-France/wikimedia huggingface dataset:
# Journal of Physical Chemistry A

La revista Journal of Physical Chemistry A és un setmanari científic sobre la recerca en la química de les molècules - incloent les seves dinàmiques, espectroscòpia, quinètica, estructura, unió, i química quàntica, publicada per la Societat Química Americana.
Fins a l'any 1997 el títol era simplement Journal of Physical Chemistry. Degut al constant increment en la quantitat d'investigacions dutes a terme en l'àrea, l'any 1997 la revista es va dividir en dos parts, Journal of Physical Chemistry A (dedicada a la química física molecular teòrica i experimental) i Journal of Physical Chemistry B (estat sòlid, matèria tova, líquids, etc.). A partir de l'any 2007, la darrera es va dividir novament, amb la revista Journal of Physical Chemistry C dedicada a les àrees de nanotecnologia, electrònica molecular i d'altres temes relacionats.

## Caps de redacció

* 1896–1932 Wilder Dwight Bancroft, Joseph E. Trevor
* 1933–1951 S. C. Lind
* 1952–1964 William A. Noyes
* 1965–1969 F. T. Wall
* 1970–1980 Bryce Crawford
* 1980–2004 Mostafa El-Sayed
* 2005– George C. Schatz

## Vegeu també

* Química física
* Revista científica

## Referències

* ↑ Schatz, G. C. «New Editor-in-Chief for The Journal of Physical Chemistry A and B». J. Phys. Chem. A. ACS Publications, 109, 1, 2005, pàg. 1. DOI: 10.1021/jp040657x.
# Journal of Plant Research

Journal of Plant Research, (abreujat J. Pl. Res.), és una revista amb il·lustracions i descripcions botàniques que és editada a Tòquio des de 1995 fins ara, amb el nom de Journal of Plant Research. Botanical Society of Japan. Va ser precedida per Botanical Magazine, Tokyo.

## Referències

* ↑ A Tropicos

## Enllaços externs

* a IPNI
# Hugo Wehrle

Hugo Wehrle (Donaueschingen, 19 de juliol de 1847 - Friburg de Brisgòvia, 29 de març de 1919) fou un violinista, compositor i director d'orquestra alemany.
Encara era un infant, que ja formava part com a segon violí del quartet de Kalliwoda i després, de 1859 a 1863, estudia al Conservatori de Leipzig i de París. Després d'haver viatjat una temporada com a concertista, el 1865 entrà en l'orquestra de la cort, a Weimar, i el 1868 fou nomenat violí solista de l'orquestra reial de Stuttgart, al mateix temps que tocava el mateix instrument en el quartet de Singer, fins que la rampa muscular de la mà l'obligà, el 1898, a renunciar a la seva professió. Com a compositor es donà a conèixer per nombroses obres per a violí, lieder i cors per a veus d'homes. A més, publicà col·leccions d'obres antigues per a violí.

## Referències

* ↑ Jansa, Friedrich. Deutsche Tonkünstler und Musiker in Wort und Bild (en alemany). Leipzig: Verlag Friedrich Jansa, 1911, p. 782.
* ↑ Enciclopedia universal ilustrada europeo-americana (en castellà). volum 70. Madrid: Espasa-Calpe, impr. 1990, cop. 1908-1930, p. 7. ISBN 84-239-4501-4.

## Bibliografia

* Frick, Friedrich. Kleines biographisches Lexikon der Violinisten : vom Anfang des Violinspiels bis zum Beginn des 20. Jahrhunderts (en alemany). Norderstedt: Books on Demand, 2009, p. 561 ss.. ISBN 978-3-8370-3907-8.
# Iasos (desambiguació)

«Iasos» té aquests significats:
* Iasos (ciutat), ciutat de Cària, antic estat al sud-oest de l'Àsia Menor.
* Iasos (fill d'Argos), segons la mitologia grega fou un rei d'Argos.
# I nosaltres, per què no?

«I nosaltres, per què no?» té aquests significats:
* I nosaltres, per què no? (pel·lícula de 1981)
* I nosaltres, per què no? (pel·lícula de 1989)
# I nosaltres, per què no? (pel·lícula de 1981)

I nosaltres, per què no? (Títol original: Pourquoi pas nous ?) és una pel·lícula de Michel Berny estrenada l'any 1981. Ha estat doblada al català.

## Argument

Un lluitador de catx i una bibliotecària poc afavorits per la vida s'enamoren l'un de l'altre.

## Repartiment

* Aldo Maccione
* Dominique Lavanant
* Henri Guybet
* Gérard Jugnot
* Maurice Biraud
* Hubert Deschamps
* Christiane Jean
* Daniel Russo

## Referències

* ↑ esadir.cat. I nosaltres, per què no?. esadir.cat.
* ↑ «Pourquoi pas nous ?». Imdb.
# Ignimbrita

La ignimbrita és un tipus de roca volcànica, àcida i compacta, amb grau de cristal·lització holovítria. En els dipòsits d'ignimbrites s'observa amb freqüència la presència de fragments d'obsidiana, més o menys alterats i aixafats, de forma allargada que es denominen flames. Es troba a extenses colades produïdes per l'efusió de la lava no ja per un cràter volcànic, sinó per llargues fissures del terreny volcànic. Consisteixen en una toba formada per cendres i partícules de silicats procedents de l'escuma de laves viscoses produïdes en una erupció volcànica. Al principi és una roca incoherent i gairebé consolidada, però després pot ser, per compressió o aglomeració en calent, tan compacta com l'obsidiana.

## Referències

* ↑ Le Maitre, R.W. (ed). 2002. Igneous Rocks: A Classification and Glossary of Terms. p. 92.
# Illes Pavlof

Les illes Pavlof (en aleuta Qudugin) és un petit arxipèlag deshabitat situat a la costa sud-oest de la península d'Alaska, a l'estat d'Alaska, Estats Units. Està format per set illes que sumen una superfície de 206,265 km². Dolgoi, amb 107,4km², n'és la més gran. Totes les illes Pavlof formen part de l'Aleutians East Borough.
El nom anglès de l'illa prové de Pitka Pavalof, un crioll rus, que el 1893 va trobar or a Birch Creek, a l'interior d'Alaska. Aquest descobriment va atreure buscadors d'or d'arreu i va propiciar la fundació de la ciutat de Circle.

## Referències

* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ «Geographic Names Information System». [Consulta: 12 abril 2024].
* ↑ «Welcome to Alaska's Digital Archive», 23-10-2007. Arxivat de l'original el 2007-10-23. [Consulta: 12 abril 2024].
# Illes Raja Ampat

Les Illes Raja Ampat són un arxipèlag situat davant la península Bird's Head de l'illa de Nova Guinea, a Indonèsia dins la província de Papua Occidental. Raja Ampat, significa Quatre Reis. Consta d'unes 1.500 illes petites amb les illes principals que són: Misool, Salawati, Batanta i Waigeo i l'illa menor de Kofiau.
La Regència de Raja Ampat és una nova regència indonèsia separada de la Regència Sorong el 2004. Engloba més de 40.000 km² de terra i mar, que també conté la Badia Cenderawasih. Algunes de les illes són les parts més al nord del continent australià.

## Història

El nom de Raja Ampat prové de la mitologia local i d'uns ous que eclosionar van donar lloc a reis.
Raja Ampat havia format part del Sultanat de Tidore, de Maluku.

## Població

Els habitants de l'arxipèlag viuen principalment de la pesca dins petites tribus. Els seus habitants són d'estil de vida més proper als ambonesos que als papuesos. Alguns d'ells són musulmans i d'altres cristians.

## Geografia

Pel que fa al turisme és un lloc adequat per capbussar-s'hi.
Segons Conservation International,la diversitat marina a la zona de Raja Ampat és la més gran del món i del Triangle del Corall al qual pertany.
Té 1.508 espècies de peixos i 537 espècies de corall.
Per accedir-hi cal un vol de 6 hores des de Jakarta, capital d'Indonèsia fins a Sorong. Aleshores cal viatjar-hi en vaixell.

## Referències

* ↑ Raja Ampat, Hasanuddin University sign MoU | The Jakarta Post
* ↑ Mitra Tarigan. «The Other Side of Raja Ampat», 30-06-2014.
* ↑ Ultra Marine: In far eastern Indonesia, the Raja Ampat islands embrace a phenomenal coral wilderness, by David Doubilet, National Geographic, September 2007
* ↑ «Sea of trouble». The Age, 02-07-2011. [Consulta: 10 juliol 2014].
# Ihurre

Ihurre/Yurre és un poble i concejo pertanyent al municipi de Vitòria. Tenia 48 habitants en (2007). Forma part de la Zona Rural Nord-oest de Vitòria. Es troba a uns 506 msnm, al marge dret del riu Zadorra a 5,5 km al nord-oest del centre de Vitòria. Estava integrat dins el municipi de Foronda fins que el 1975 fou incorporat a Vitòria. El creixement de la ciutat de Vitòria sembla de moment limitat al marge esquerre del Zadorra, per la qual cosa està encara a resguard de ser engolit per la ciutat.
El poble està al costat de l'autovia A-1, però s'hi accedeix a través de carreteres locals. Els pobles més propers són Lopida, Arangiz i el barri de Lakua.

## Enllaços externs

* Ihurre a Enciclopèdia Auñamendi
# Ihoud Bnei Sakhnin FC

L'Ihoud Bnei Sakhnin FC (hebreu: איחוד בני סכנין, Ihoud Bnei Sakhnin‎, ‘Fills de Sakhnin Unit’; àrab: اتحاد أبناء سخنين, , Ittiḥād Abnāʾ Saẖnīn, ‘Unió dels Fills de Sakhnin’) és un club de futbol israelià de la ciutat de Sakhnin. És el club àrab-israelià més destacat.

## Història

El club es fundà per la fusió dels clubs Maccabi Sakhnin i Hapoel Sakhnin el 1996, adoptant els noms Ihoud (hebreu: איחוד‎, ‘unit’) i Bnei (hebreu: בני‎, ‘fills de’). Malgrat no portar ja els noms Maccabi i Hapoel, de vegades se l'anomena Hapoel Bnei Sakhnin.
Va guanyar la Copa israeliana de futbol el 2004.

## Jugadors destacats

* Abbas Suan
* Ilya Yavruyan
* Gabriel Lima

## Entrenadors

* 2002 Momy Zafran
* 2003 Eyal Lahman
* 2006 Momy Zafran

## Palmarès

* Copa israeliana de futbol: 2003-04

## Enllaços externs

* Web oficial Arxivat 2017-06-20 a Wayback Machine.
* Web de seguidors Arxivat 2007-04-03 a Wayback Machine. (neerlandès)
# Investigació preclínica

En el desenvolupament de fàrmacs, la investigació preclínica o el desenvolupament preclínic (també anomenat estudis preclínics i estudis no clínics), és una etapa d'investigació que comença abans que puguin començar els assajos clínics (proves en humans) i durant la qual es recopilen dades importants de viabilitat, proves reproductibilitat i seguretat del medicament, normalment en animals de laboratori.
Els principals objectius dels estudis preclínics són determinar una dosi inicial i segura per al primer estudi en humans i avaluar la possible toxicitat del producte, que normalment inclou productes mèdics nous, medicaments amb recepta i productes de diagnòstic.
De mitjana, només un de cada 5.000 compostos que podrien esdevenir fàrmacs en l'etapa de desenvolupament preclínic es converteix en un medicament aprovat.

## Referències

* ↑ Emanuel, Ezekiel J. «The Solution to Drug Prices». . «On average, only one in every 5,000 compounds that drug companies discover and put through preclinical testing becomes an approved drug. Of the drugs started in clinical trials on humans, only 10 percent secure F.D.A. approval. ...»
# Imma Clopés i Gasull

Imma Clopés Gasull (Pedret i Marzà, Alt Empordà, 19 de gener de 1968) ha estat una atleta catalana especialista en proves de d'heptatló i pentatló.
Llicenciada en Educació Física i Esport a l'INEFC el 1993, va ser campiona d'Espanya júnior en heptatló el 1986 i promesa el 1988. En categoria absoluta, va ser campiona d'Espanya d'heptatló en set ocasions i de Catalunya en sis. En pista coberta, va ser sis vegades consecutives campiona d'Espanya de pentatló i tres de Catalunya. També va establir cinc rècords estatals d'heptatló i quatre de pentatló. Internacional amb la selecció espanyola en trenta-sis ocasions, va competir als Jocs Olímpics d'Atlanta 1996 i Sidney 2000. També va participar en diversos campionats del Món i d'Europa d'atletisme a l'aire lliure i en pista coberta, destacant la medalla d'or aconseguida als Jocs Iberoamericans de 1998. Va retirar-se de la competició el 2005.

## Palmarès
### Campionat de Catalunya

* Campionat de Catalunya d'heptatló: 1994, 1996, 2000, 2001, 2003, 2004
* Campionat de Catalunya de pentatló (pista coberta): 1997, 2003, 2004
* Campionat de Catalunya - Salt d'alçada: 2001
* Campionat de Catalunya - Salt de llargada: 1987
* Campionat de Catalunya - 100 metres tanques: 2000

### Campionat d'Espanya

* Campionat d'Espanya d'heptatló: 1994, 1996, 1997, 1998, 1999, 2000, 2002
* Campionat d'Espanya de pentatló (pista coberta): 1994, 1995, 1996, 1997, 1998, 1999

## Referències

* ↑ «imma-clopes-gasull». Enciclopèdia de l'esport català. Barcelona: Grup Enciclopèdia Catalana.
* ↑ Padrosa i Gorgot, 2018, p. 215.
* ↑ «Cronologia de los records y mejores marcas españolas de atletismo - Pentatlón». RFEA. Arxivat de l'original el 28 de març 2020. [Consulta: 28 març 2020].
* ↑ Estruch, Joan. «Entrevista a Imma Clopés». RFEA, 09-12-2014. Arxivat de l'original el 31 de març 2022. [Consulta: 28 març 2020].

## Bibliografia

* Padrosa i Gorgot, Inés. Diccionari biogràfic de l'Alt Empordà. Girona: Diputació de Girona, 2018. ISBN 978-84-96747-54-8. Arxivat 2020-09-23 a Wayback Machine.

## Enllaços externs

* Fitxa d'Imma Clopés - RFEA Arxivat 2020-03-28 a Wayback Machine.
# Institució Catalana de Recerca i Estudis Avançats

La Institució Catalana de Recerca i Estudis Avançats (ICREA) és una fundació creada el 2001 per la Generalitat de Catalunya, i està governada pel seu patronat. ICREA va néixer com a resposta a la necessitat de noves fórmules de contractació que permetessin competir en condicions d'igualtat amb altres sistemes de recerca, orientada a la contractació del personal científic i acadèmic més extraordinari i amb més talent. És una institució oberta que treballa amb les universitats catalanes i els centres de recerca per integrar els professors d'Investigació ICREA al sistema de recerca català. ICREA ofereix a investigadors d'arreu del món contractes permanents per a treballar a Catalunya. Amb els anys, ICREA ha arribat a esdevenir sinònim d'excel·lència acadèmica a escala mundial. Cada any ICREA ofereix noves posicions d'investigador i continua promovent la recerca a Catalunya. Els trets distintius d'ICREA són col·laboració, obertura internacional i excel·lència. Fins a l'any 2017, 254 investigadors de tots els camps del coneixement, des de filòsofs fins a astrofísics, duen a terme la seva recerca adscrits a unes 50 institucions de recerca de Catalunya.

## Programa ICREA

L'any 2008 va crear el programa ICREA Acadèmia, amb l'objectiu d'incentivar l'excel·lència investigadora del personal docent i investigador doctor amb vinculació permanent a les universitats de Catalunya. Es tracta d'un programa d'intensificació de la recerca destinat exclusivament al professorat universitari que està impartint docència i que es troba en fase plenament activa i d'expansió de la seva activitat investigadora. El programa vol contribuir a l'impuls de la recerca i a la retenció de talent investigador dins del sistema universitari de Catalunya. Des de la seva creació s'han concedit més de 400 ajuts ICREA Acadèmia, mitjançant convocatòries anuals. Des de l'edició de 2024 aquest programa és gestionat per l'Agència de Gestió d'Ajuts Universitaris i de Recerca (AGAUR).

## Referències

* ↑ «Organismes. Generalitat de Catalunya». [Consulta: 10 abril 2018].
* ↑ «Institució Catalana de Recerca i Estudis Avançats | enciclopèdia.cat». [Consulta: 10 abril 2018].
* ↑ «Investigadors Icrea: el motor de la recerca catalana des de fa 15 anys». Ara.cat.
* ↑ «Programa ICREA Acadèmia». [Consulta: 8 març 2021].
* ↑ «RESOLUCIÓ REU/1961/2024, de 3 de juny, per la qual s'aproven les bases reguladores del Programa ICREA Acadèmia.». Genealitat de Catalunya, 01-06-2024. [Consulta: 26 juny 2024].

## Vegeu més

* Web de la Institució Catalana de Recerca i Estudis Avançats
# Ioné Puga Doreste

Ioné Puga Doreste (Las Palmas, 7 d'agost de 1986) és un futbolista canari, que ocupa la posició de porter.

## Trajectòria

Format al planter de la UD Las Palmas, passa del juvenil a l'altre gran equip de l'illa, el Universidad de Las Palmas CF. Seria cedit al filial del RCD Mallorca. A la temporada 07/08 és convocat en diversos partits del primer equip illenc, però no arriba a debutar en lliga. El Mallorca no fa bona l'oferta de compra i retorna al Universidad.
Posteriorment, la seua carrera prossegueix en equips modestos, com el CD Linares, el Villa de Santa Brígida i el Castillo CF.

## Referències

* ↑ http://www.as.com/futbol/articulo/futbol-pachi-ione-puga-regresan/dasftb/20080621dasdaiftb_76/Tes Ione regresa al Universidad

## Enllaços externs

* Fitxa del jugador
# Ionítxevka

Ionítxevka (en rus: Ионычевка) és un poble de l'óblast de Saràtov, a Rússia, segons el cens del 2010 tenia 165 habitants. Pertany al districte municipal de Petrovsk.

## Referències

* ↑ Error: hi ha títol o url, però calen tots dos paràmetres.«». Arxivat de l'original el 2021-09-08.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 19 novembre 2020].
# Iora cuablanca

La iora cuablanca (Aegithina nigrolutea) és una espècie d'ocell de la família dels egitàlids (Aegithalidae)

## Hàbitat i distribució

Habita boscos, garrigues i conreus del nord-oest de l'Índia.

## Referències

* ↑ «Iora cuablanca». Cercaterm. TERMCAT, Centre de Terminologia. Rev. 20/02/2021(català)
# Irlanda (desambiguació)

«Irlanda» té aquests significats:
* Illa d'Irlanda, illa europea dividida administrativament entre la República d'Irlanda i el Regne Unit de la Gran Bretanya i Irlanda del Nord.
* Irlanda, estat que ocupa unes 5/6 parts de l'illa d'Irlanda, en forma de República.
* Irlanda celta, ordre polític establert a l'illa d'Irlanda fins a la conclusió de la seva conquesta per part dels Tudor.
* Irlanda Confederada, govern irlandès entre la rebel·lió de 1641 i la reconquesta per Cromwell el 1649.
* Irlanda del Nord, província del Regne Unit de la Gran Bretanya i Irlanda situada al nord de l'illa d'Irlanda.
* Irlanda del Sud, antiga regió autònoma del Regne Unit de la Gran Bretanya i Irlanda.
* Irlanda normanda, comprèn el període medieval tardà a l'illa d'Irlanda.
* Irlanda Unida, terme utilitzat per a referir-se a la idea d'un estat sobirà que cobrís tot el territori de l'illa d'Irlanda.
* Mar d'Irlanda, braç de mar situat al nord-oest d'Europa.
* Nova Irlanda, illa a Papua Nova Guinea.
* Regne d'Irlanda, estat que va ocupar l'illa sencera d'Irlanda entre el segle xvi i el segle xviii.
* Senyoriu d'Irlanda, fou un estat que existí entre el segle xii i el segle xvi.
# Itoko Tsuji

Itoko Tsuji (prefectura d'Ōsaka, 3 de desembre de 1947 - prefectura d'Ōsaka, 24 de maig de 2021) va ser una actriu i tarento japonesa owarai. Ha actuat en moltes pel·lícules, com ara Contes d’Osaka, Bokunchi i Tokyo Dogs.
Tsuji va morir a la prefectura d'Osaka el 24 de maig de 2021, amb 73 anys, de Càncer de pàncrees.

## Referències

* 1 2 女優・辻イト子さん、すい臓がんのため死去　７３歳　ユニクロのＣＭなどに出演
* ↑ 本音勝負のインパクト
# Iorgos Pantziaràs

Iorgos Pantziaràs (grec: Γιώργος Παντζιαράς) és un exfutbolista xipriota de la dècada de 1980.
Fou 22 cops internacional amb la selecció xipriota.
Pel que fa a clubs, fou jugador, entre d'altres, de APOEL i Aris Thessaloniki.

## Referències

* ↑ Perfil a eu-football.info
* ↑ playerhistory.com
* ↑ Iorgos Pantziaràs a National-Football-Teams.com (anglès)
# Iorgos Papanikolau

Iorgos Pavlu Papanikolau (Atenes, 15 d'agost de 1977) és un polític i advocat grec, membre del Parlament Europeu per part del Grup del Partit Popular Europeu. Va ser elegit per al període 2009-2014, en les Eleccions Europees que van tenir lloc el 16 de juliol de 2009 arreu de la Unió Europea. Va ser el president de la branca juvenit del partit polític Nova Democràcia a Grècia, entre el 2004 i el 2009.

## Referències

* ↑ «Georgios Papanikolaou». Parlament de Grècia. [Consulta: 15 gener 2014].
* ↑ European Parliament: Archive and Documentation Centre (CARDOC)
# Iúlia Vissótskaia

Iúlia Vissótskaia (rus: Юлия Александровна Высоцкая) (Novotxerkassk, 16 d'agost de 1973) és una actriu i presentadora de televisió russa coneguda pel seu treball a Benvolguts camarades (2020).

## Trajectòria

Iúlia Vissótskaia va acabar l'escola secundària a la ciutat de Bakú el 1990. Es va graduar en teatre a l'Acadèmia Estatal de les Arts de Bielorússia el 1995 i a l'Acadèmia de Música i Art Dramàtic de Londres el 1998. Va treballar al Teatre Nacional Acadèmic Bielorús Janka Kupała, on va interpretar el paper protagonista en produccions com La cantant calba, entre d'altres.
Des de l'any 2003 presenta el programa nocturn Edim doma! a NTV. El 2008 va ser convidada com a assessora culinària en una vetllada russa celebrada durant el Fòrum Econòmic Mundial a Londres. És redactora en cap de la revista culinària KhlebSol des del 2009, any en què també va col·laborar en la creació de la xarxa social culinària www.edimdoma.ru i el primer canal de cuina en línia www.edimdoma.tv. A més, és l'autora de nombrosos best-sellers de cuina, dels quals ja n'ha venut més d'un milió i mig d'exemplars.
Vissótskaia va rebre un destacat reconeixement internacional per la seva interpretació d'Olga al drama sobre l'Holocaust del 2016 Ray. Està casada amb el director de cinema Andrei Mikhalkov-Kontxalovski des de 1998. Tenen dos fills, una filla, Maria (1999) i un fill, Petr (2003).

## Referències

* ↑ Lane, Anthony «“Dear Comrades!” Is Andrei Konchalovsky’s Masterpiece» (en anglès). The New Yorker, 25-12-2020. ISSN: 0028-792X.
* ↑ «Юлия Высоцкая». snob.ru, 27-03-2015.
* ↑ «Юлия Высоцкая». VokrugTV, 30-01-2024.
* ↑ «Лауреаты премии "Золотой Орел" за 2016 год». Golden Eagle Award.
* ↑ «Award Winners & Nominees». Nika Awards. [Consulta: 29 març 2017].
* ↑ «Winners 2017». Filmfest München. Arxivat de l'original el 21 September 2017. [Consulta: 20 setembre 2017].
# Isomerisme conformacional

La isomeria conformacional, o isomerisme conformacional, és una forma d'estereoisomerisme en la qual els isòmers presenten diferents conformacions i poden ser interconvertits exclusivament per rotacions sobre enllaços simples. Aquests isòmers normalment s'anomenen com isòmers conformacionals o confórmers i, específicament, com rotàmers quan difereixen per rotació sobre un enllaç simple. Els isòmers conformacionals es poden distingir respecte d'altres classes d'estereoisòmers pels quals la interconversió necessàriament implica trencament i reforma dels enllaços químics. La barrera rotacional o barrera de rotació és l'energia d'activació requerida per interconvertir els rotàmers.

## Tipus d'isomerisme conformacional

Inclouen:
* Conformació linear alcana i
* Conformació en anell
** Conformació ciclohexana.
** Conformació carbohidrat
* Atropisomerisme

## Referències

* ↑ IUPAC definition of a conformer.
* ↑ IUPAC, Compendium of Chemical Terminology, 2a ed. ("The Gold Book") (1997). Versió corregida en línia: (1996) "Rotamer" (en anglès).
# Cuaespinós de Spix

El cuaespinós de Spix (Synallaxis spixi) és una espècie d'ocell de la família dels furnàrids (Furnariidae).

## Hàbitat i distribució

Habita matolls de les terres baixes fins als 2000 m al sud-est del Brasil, Uruguai, Paraguai i nord-est de l'Argentina.

## Referències

* ↑ «Cuaespinós de Spix». Cercaterm. TERMCAT, Centre de Terminologia. Rev. 29/04/2021(català)
# Premi Unión de Actores a la millor interpretació protagonista de cinema

El Premi a la millor interpretació protagonista en la seva secció de cinema lliurat per la Unión de Actores y Actrices entre 1991 i 2001 reconeixia la millor interpretació d'un actor o actriu principal dins d'una pel·lícula.
Des de l'edició dels 2002, aquesta categoria es desdobla en:
* Millor actriu protagonista de cinema
* Millor actor protagonista de cinema

## Premis

| Any | Guanyadora | Pel·lícula |
| 2001 | Pilar López de Ayala | Juana la Loca |
| 2000 | Carmen Maura | La comunidad |
| 1999 | María Galiana | Solas |
| 1998 | Penélope Cruz | La niña de tus ojos |
| 1997 | Jordi Mollà | La buena estrella |
| 1996 | Terele Pávez | La Celestina |
| 1995 | Victoria Abril | Nadie hablará de nosotras cuando hayamos muerto |
| 1994 | Carmelo Gómez | Días contados |
| 1993 | Emma Suárez | La ardilla roja |
| 1992 | Carmelo Gómez | Vacas |
| 1991 | Marisa Paredes | Tacones lejanos |

## Referències

* ↑ Todos los Premios Unión de Actores recaen en mujeres, El País, 1 de febrero de 1996
* ↑ Premios Unión de Actores 1994 a la web de la Unión de Actores
* ↑ El actor Manuel Aleixandre y las salas alternativas de teatro reinan en la noche de los cómicos, El País, 8 de febrero de 1994
* ↑ Premios Unión de Actores 1992 a la web de la Unión de Actores
* ↑ Premios Unión de Actores 1991 en la web de la Unión de Actores

## Enllaços externs

* Notícies sobre els Premis de la Unión de Actores y Actrices a El País